Коьрта арахьа махлелоран пачхьалкх (2013 шарахь) ю Туркойчоь, цаьрца 2007 шарахь дуьйна Гуьржийчоьнан паргӀата махлелоран барт бу. Цу тӀе Гуьржийчоь туркойн сурсаташ дохкаран базар а ю. 2013 шарахь туркойн Гуьржийчу йолу экспорт хилира $ 1,34 млрд, ткъа гуьржийн экспорт Туркойчу $ 182,8 млн бен яц. Гуьржийчоьнан шолгӀа махлелоран накъост (2013 шеран жамӀашца $ 1,34 млрд) ю Азербайджан, цуьнца махлелоран алсама балансан амал йолуш ю. 2013 шарахь Гуьржийчуьра Азербайджане йолу экспорт — $ 710,3 млн, ткъа импорт — $ 638,1 млн. Ладаме накъост ю ЦХР, 2011 шарахь цуьнца сурсаташ хьийзор хилира $ 553 млн.